3. ลักษณะการประกอบธุรกิจ

3.1 ประวัติความเป็นมาและการเปลี่ยนแปลงและพัฒนาการที่สำคัญ

  พัฒนาการสำคัญของธุรกิจในกลุ่มบริษัทจากอดีตถึงปัจจุบันมีดังนี้

  ปี 2542 • วันที่ 9 กันยายน 2542 เปิดดำเนินการร้านอาหารญี่ปุ่น “โออิชิ”
  สาขาแรกที่ซอยทองหล่อ

  ปี 2544 • เปิดให้บริการร้านบะหมี่ญี่ปุ่นด้วยรูปแบบการตกแต่งร้านที่ทันสมัยภายใต้ชื่อ
  “โออิชิ ราเมน”

-   เปิดให้บริการร้านเบเกอรี่เพื่อสุขภาพ “อิน แอนด์ เอาท์ เดอะ เบเกอรี่ คาเฟ่”

  ปี 2545 • เปิดบริการร้านอาหารระบบสายพานวนสไตล์บุฟเฟต์ที่บริการทั้งข้าวปั้นหน้าต่าง ๆ
  และสุกี้หม้อไฟญี่ปุ่น ภายใต้ชื่อ “ชาบูชิ”

-   เปิดร้านข้าวปั้นหน้าต่าง ๆ ภายใต้ชื่อ “โออิชิ ซูชิ บาร์”

-   เปิดบริการ Dining Complex ภายใต้ชื่อ “ล็อกโฮม”

  ปี 2546 • เปิดดำเนินการครัวกลางแห่งใหม่ที่โรงงานนวนคร หน่วยผลิตอาหารและเครื่องดื่ม
  เพื่อสนับสนุนการขายภายในร้านค้าของบริษัท

-   เริ่มการผลิตเครื่องดื่มชาเขียวออกสู่ตลาดภายใต้ชื่อ “โออิชิ กรีนที”

  ปี 2547 • วันที่ 3 มีนาคม 2547 แปรสภาพเป็นบริษัทมหาชนจำกัด

-   วันที่ 25 สิงหาคม 2547
    นำหุ้นสามัญเพิ่มทุนของบริษัทเข้าทำการซื้อขายในตลาดหลักทรัพย์แห่งประเทศไทยในนาม
    “OISHI”

-   เปิดบริการ “โออิชิ แกรนด์” แกรนด์บุฟเฟต์ ที่สยามดิสคัฟเวอรี่
    ด้วยบรรยากาศสไตล์โมเดิร์นเจแปนนิส

  ปี 2548 • เริ่มผลิตและจำหน่ายเครื่องดื่มน้ำผลไม้ผสมอะมิโนภายใต้ชื่อ “อะมิโน โอเค”

  ปี 2549 • เปิดดำเนินการโรงงานอมตะนคร

-   ออกผลิตภัณฑ์ใหม่เครื่องดื่มน้ำผลไม้รสส้ม ภายใต้ชื่อ “เซกิ ซุปเปอร์ ออเร้นจ์”

  ปี 2550 • ออกผลิตภัณฑ์เครื่องดื่มน้ำผลไม้รสทับทิม ภายใต้ชื่อ “เซกิ”

-   ออกผลิตภัณฑ์ชาเขียวรสชาดำผสมมะนาว

  ปี 2551 • ออกผลิตภัณฑ์ใหม่กาแฟพร้อมดื่มภายใต้ชื่อ “คอฟฟิโอ”

-   เปิดให้บริการร้านอาหาร “Maido Ookini Shokudo” แฟรนไชส์จากประเทศญี่ปุ่น

-   บริษัท ไทยเบฟเวอเรจ จำกัด (มหาชน) เข้าเป็นผู้ถือหุ้นรายใหญ่ของบริษัท
    โดยการเข้าซื้อหุ้นจากผู้ถือหุ้นเดิมของบริษัท และทำคำเสนอซื้อ (Tender Offer)
    หุ้นของบริษัท เป็นจำนวนรวม 168,610,199 หุ้น คิดเป็นร้อยละ 89.93
    ของหุ้นที่ออกจำหน่ายทั้งหมดของบริษัท

  ปี 2552 • วันที่ 27 พฤศจิกายน 2552 เปิดให้บริการร้านอาหารอุด้งและโซบะ “Kazokutei”
  แฟรนไชส์จากประเทศญี่ปุ่น

-   ออกสินค้าชาเขียว “Matcha Mineral”

-   ปรับเปลี่ยนผลิตภัณฑ์ “อะมิโน โอเค” มาเป็น “อะมิโน พลัส”
    โดยปรับเปลี่ยนตำแหน่งทางการตลาดและจุดขายใหม่ทั้งหมด

  ปี 2553 • ออกเครื่องดื่มรสชาติใหม่ “Goji Berry” และ “Matcha Mineral Genmai”

-   ซื้อที่ดินเพิ่มเติมที่โรงงานนวนคร ทำให้มีพื้นที่เพิ่มขึ้นเป็น 61.5 ไร่

-   นายตัน ภาสกรนที ลาออกจากตำแหน่งกรรมการผู้จัดการ

-   ได้รับบัตรส่งเสริมการลงทุนเพิ่มสำหรับสองโครงการคือ Cold Aseptic Filling และ
    UHT

ครงสร้างกลุ่มบริษัท โออิชิ กรุ๊ป จำกัด (มหาชน)

3.2 ภาพรวมการประกอบธุรกิจของบริษัทและบริษัทย่อย

  บริษัท โออิชิ กรุ๊ป จำกัด (มหาชน) และบริษัทย่อย ประกอบธุรกิจหลัก 2 ประเภท ได้แก่

  3.2.1 ธุรกิจร้านอาหารญี่ปุ่นและร้านเบเกอรี่ มีทั้งหมด 12 แบรนด์ ดังนี้

  3.2.1.1 โออิชิ บุฟเฟต์ (1 สาขา)

  บริษัทเปิดบริการร้านอาหารญี่ปุ่นในรูปแบบบุฟเฟต์ตลอดทั้งวันแห่งแรกในประเทศไทย
  ภายใต้คอนเซ็ปต์ “รับประทานเท่าไรเราไม่ว่า เหลือเท่าไรจ่ายเท่านั้น”
  และในช่วงเทศกาลต่าง ๆ
  ยังจัดให้มีอาหารพิเศษที่ราคาสูงหรือหาโอกาสรับประทานได้ไม่บ่อยครั้งมานำเสนอเพื่อสร้างความแปลกใหม่และความคุ้มค่าให้แก่ลูกค้า

  3.2.1.2 โออิชิ เอ็กซ์เพรส (15 สาขา)

  โออิชิ เอ็กซ์เพรส ให้บริการอาหารญี่ปุ่นในรูปแบบบุฟเฟต์เช่นเดียวกับ โออิชิ บุฟเฟต์
  เปิดให้บริการตลอดทั้งวันแบบไม่มีรอบการให้บริการ แต่จำกัดระยะเวลาการรับประทานไว้ที่ 1
  ชั่วโมง 45 นาที ในราคาคนละ 422 บาท

  3.2.1.3 ชาบูชิ (41 สาขา)

  ชาบูชิ
  ให้บริการร้านอาหารบุฟเฟต์ที่ลำเลียงมาด้วยระบบสายพานให้ลูกค้าเลือกบริโภคโดยไม่จำกัดจำนวนในราคาย่อมเยา
  ทั้งนี้ ชาบูชิ เน้นการให้บริการอาหารซึ่งเป็นที่นิยมของชาวเอเชีย 2 ชนิดได้แก่ สุกี้หม้อไฟญี่ปุ่น
  (ชาบู-ชาบู) และข้าวปั้นและข้าวห่อสาหร่ายหน้าต่าง ๆ (ซูชิ) โดยเปิดให้บริการตลอดทั้งวัน
  และจำกัดระยะเวลาการรับประทานไว้ที่ 1 ชั่วโมง 15 นาที ในราคาคนละ 290 บาท

  3.2.1.4 โออิชิ แกรนด์ (1 สาขา)

  โออิชิ แกรนด์ สาขาสยามดิสคัฟเวอรี่เซ็นเตอร์ ชั้น 2 ด้วยบรรยากาศหรู
  รายการอาหารที่หลากหลายและหารับประทานได้ยาก

  3.2.1.5 โออิชิ ราเมน (32 สาขา)

  ธุรกิจร้านบะหมี่ญี่ปุ่นประเภทเส้นราเมนที่มีการพัฒนาสูตรการผลิตเส้นและสูตรปรุงน้ำซุปซึ่งเป็นเอกลักษณ์
  มีรสชาติเข้มข้น และปรุงขึ้นเพื่อให้ถูกปากคนไทย
  ทั้งเมนูญี่ปุ่นและเมนูรสจัดแบบไทยที่มีให้เลือกหลายรายการ

  3.2.1.6 โออิชิ เดลิเวอรี่ (6 สาขา)

  บริการจัดส่งอาหารญี่ปุ่นถึงบ้านที่หมายเลขโทรศัพท์ (0) 2712 3456 ตั้งแต่เวลา 10.00 -
  21.00 น. เพื่อเพิ่มความสะดวกสบายแก่ลูกค้า โดยบริการจัดส่งอาหารขั้นต่ำมูลค่า 200 บาท
  คิดค่าบริการจัดส่งครั้งละ 20 บาท และไม่คิดค่าบริการจัดส่งเมื่อสั่งอาหารมูลค่า 300 บาทขึ้นไป

  3.2.1.7 Maido Ookini Shokudo (3 สาขา)

  เป็นธุรกิจแฟรนไชส์ที่บริษัทนำเข้ามาจากประเทศญี่ปุ่นซึ่งเป็นรูปแบบดั้งเดิม ดำเนินการมากว่า 40
  ปี และมีสาขาทั่วประเทศญี่ปุ่นมากกว่า 500 สาขา นำเสนออาหารรูปแบบ Home Cooking
  Style ในรูปแบบ Japanese Modern

  3.2.1.8 Kazokutei (5 สาขา)

  เป็นอีกหนึ่งธุรกิจแฟรนไชส์ที่บริษัทนำเข้ามาจากประเทศญี่ปุ่น
  เป็นร้านอาหารอุด้งและโซบะเก่าแก่ดั้งเดิมของชาวโอซากามากว่า 60 ปี
  ด้วยความโดดเด่นในด้านสูตรลับของการทำเส้นอุด้งและโซบะที่สดใหม่ทุกวัน
  ประกอบกับซุปปลาสูตรลับแสนอร่อยจนกลายเป็นเอกลักษณ์ประจำร้าน

  3.2.1.9 โออิชิ ซูชิ บาร์ (9 สาขา)

  จำหน่ายข้าวปั้นญี่ปุ่นสำหรับนำกลับไปรับประทานตามความสะดวกของลูกค้า
  โดยมีรูปแบบการจัดจำหน่ายในลักษณะร้านแบบ Kiosk ตามห้างสรรพสินค้า ซุปเปอร์มาร์เก็ต
  และร้านอาหารต่าง ๆ ในเครือของบริษัท

  3.2.1.10 ล็อกโฮม (1 สาขา)

  Dining Complex ภายใต้ชื่อ “ล็อกโฮม” กลางซอยทองหล่อ
  ให้บริการห้องจัดเลี้ยงสังสรรค์ที่สามารถรองรับลูกค้าได้ตั้งแต่ 50-300 คน
  และห้องคาราโอเกะสำหรับรับรองลูกค้าที่ต้องการความเป็นส่วนตัว โดยร้านอาหารต่าง ๆ
  ภายใต้การให้บริการของ
  ล็อกโฮม คือ

  -------------- ----------------------------------------------------------------------------
  The Tepp       Teppanyaki
                 สเต็กเคาน์เตอร์สไตล์ญี่ปุ่นที่จัดให้มีพ่อครัวญี่ปุ่นแสดงลีลาการปรุงอาหารพร้อมเสิร์ฟให้แก่ลูกค้าแต่ละราย
                 โดยอาหารดังกล่าวจะเสิร์ฟพร้อมกับซุป สลัด ผัดผัก ข้าว ผลไม้ และชาเขียวญี่ปุ่น รวมกันใน 1 เซต

  Grill & More   ให้บริการอาหารประเภทบาร์บีคิวโดยมีเตาถ่านปิ้งในแต่ละโต๊ะ เพื่อให้ลูกค้าได้ปรุงอาหารตามความชอบ
                 และสามารถอิ่มอร่อยได้ยิ่งขึ้นในรูปแบบบุฟเฟต์

  ชาบูชิ           ให้บริการร้านอาหารบุฟเฟต์ที่ลำเลียงมาด้วยระบบสายพานให้ลูกค้าเลือกบริโภคโดยไม่จำกัดจำนวน

  Log Cabin      ให้บริการอาหารไทยจากแม่ครัวระดับชาววัง ท่ามกลางบรรยากาศแบบตะวันตกพร้อมด้วยเครื่องดื่ม
  -------------- ----------------------------------------------------------------------------

  3.2.1.11 In&Out (8 สาขา)

  ผลิตภัณฑ์เบเกอรี่หลากหลายรายการหมุนเวียนสับเปลี่ยนไป โดยมีการผลิตใหม่สดทุกวัน
  เน้นการคัดเลือกวัตถุดิบคุณภาพสูงจากธรรมชาติและธัญพืชคัดพิเศษซึ่งให้สารอาหารที่มีคุณค่าสูงมาผ่านกระบวนการผลิตที่พิถีพิถัน

  3.2.1.12 โอเค สุกี้ แอนด์ บาร์บีคิว บุฟเฟต์ (1 สาขา)

  3.2.1.13 บริการจัดเลี้ยงนอกสถานที่และส่งถึงบ้าน (Catering)

  ให้บริการจัดเลี้ยงนอกสถานที่สำหรับงานเลี้ยงและงานพิธีการต่าง ๆ ทั้งงานเลี้ยงมงคลสมรส
  งานหมั้น งานประชุมสัมมนา ฯลฯ
  ซึ่งเป็นบริการจัดเลี้ยงแบบครบวงจรทั้งทางด้านบุคลากรที่มีความเชี่ยวชาญ
  และอุปกรณ์ที่จำเป็นสำหรับการจัดงานนอกสถานที่
  โดยมีรายการอาหารให้เลือกหลากหลายจากภัตตาคารในเครือของกลุ่มบริษัท นอกจากนี้
  ยังมีบริการพื้นที่ชั้นที่ 3 ภายในอาคารล็อกโฮม ที่สามารถรองรับลูกค้าได้ถึง 50-300 คน
  เพื่อเป็นสถานที่สำหรับการจัดงานต่าง ๆ ได้อีกด้วย

  ณ วันที่ 31 ธันวาคม 2553 บริษัทมีสาขาร้านอาหารรวมทั้งสิ้น 125 สาขาทั่วกรุงเทพฯ
  และต่างจังหวัด ได้แก่ เชียงใหม่ พัทยา ชลบุรี สระบุรี ลพบุรี นครราชสีมา ขอนแก่น อุดรธานี
  และภูเก็ต (จำนวน 123 สาขาที่ดำเนินการโดยบริษัท และอีก 2
  สาขาเป็นธุรกิจแฟรนไชส์ในภูเก็ต)

  3.2.2 ธุรกิจเครื่องดื่ม

  บริษัทเป็นผู้ผลิตและจำหน่ายเครื่องดื่มต่าง ๆ และมีบรรจุภัณฑ์ที่หลากหลายดังต่อไปนี้

  []

3.3 โครงสร้างรายได้ของกลุ่มบริษัท

  []

3.4 เป้าหมายการดำเนินธุรกิจ

  บริษัทมีเป้าหมายขยายสาขาประมาณปีละ 27 สาขา และจะเน้นเปิดร้านชาบูชิ
  ซึ่งกำลังได้รับความนิยมสูง เพื่อให้ครอบคลุมพื้นที่ให้บริการทั่วกรุงเทพฯ
  และต่างจังหวัดที่มีศักยภาพและมีกำลังซื้อสูง

  สำหรับเป้าหมายการเติบโตในตลาดเครื่องดื่มในปี 2554 นั้น
  บริษัทมีเป้าหมายที่จะรักษาความเป็นผู้นำในตลาดเครื่องดื่มชาเขียว
  พร้อมทั้งขยายฐานลูกค้าให้มากขึ้นกว่าเดิมทั้งในและต่างประเทศ
  นอกจากนี้บริษัทมีแผนงานที่จะเพิ่มสินค้าเครื่องดื่มเพื่อสุขภาพใหม่ ๆ
  เพื่อให้บริษัทมีแหล่งของรายได้เพิ่มหลายทางมากยิ่งขึ้น

  ตลาดส่งออก

  ประเทศที่มีสินค้า โออิชิ กรีนที จำหน่ายได้แก่ ลาว กัมพูชา พม่า มาเลเซีย เวียดนาม บรูไน
  เช็ก อิหร่าน รัสเซีย อิสราเอล ออสเตรเลีย นิวซีแลนด์ สวิสเซอร์แลนด์ เดนมาร์ค บาร์เบโดส
  ฮังการี เนเธอร์แลนด์ ใน
  ปี 2554 บริษัทได้ตั้งเป้าขยายการส่งออกไปยังตลาดต่าง ๆ
  อีกหลายประเทศโดยผ่านเครือข่ายของบริษัท อินเตอร์เนชั่นแนล เบฟเวอเรจ โฮลดิ้งส์ ลิมิเต็ด